Ang gipasabot ni Hesus sa “gasa sa Diyos” mao ang “buhing tubig” nga iyag gipamulong. Apan dili kini literal nga tubig gikan sa asa nga atabay. Mao kini siya ang tubig sa Pulong sa Kamatuoran nga maoy maghatag ug spiritual nga kinabuhi para sa mga moambit niin. Kini nga Pulong sa Kamatuoran mao ang mga pulong nga migawas sa iyang mga ngabil sa dihang siya nagasangyaw. Mao kana ang “gasa sa Diyos” tungod kay libre kini niyang gihatag sa tanan nga ag dalunggan naminaw. Si Apostol Pablo nag tudlo sa “buhing tubig” nga Pulong sa Kamatuoran, nagpahayag aduna kini pagkabalaanon ug pagpanghinlo nga epekto sa simbahan. Miingon siya, “Nga siya (Hesus) mobalaan ug mohinlo sa Iglesia sa paghugas niini sa tubig pinaagi sa pulong.”—Efeso 5:26